钦定古今图书集成/理学汇编/文学典/第164卷 > 《徐师曾文体明辩》 > 《谢赐中和节御制诗序表》前人
## 钦定古今图书集成/理学汇编/文学典/第164卷 > 《徐师曾文体明辩》 > 《谢赐中和节御制诗序表》前人

臣某言：“中使至，伏奉手诏，并赐臣皇太子所写御制
《中和节诗序》。”圣泽曲临，天文下降，日月烂其光彩，风

然后垂文章以鼓天下之动，张宴乐以道天下之和。
三五以还，盛美斯在。伏惟陛下以道御物，以文化成，
立言尽经纬之本，秉笔节阳和之中。虽天旨元深，理
绝于弥度；而睿词焕洽，义归于德邵。文辉三象，谐同
六律，迈殷汤之晨露，掩虞舜之薰风。皇太子以聪哲
之姿，篆隶之妙，鸾凤之势，锺王莫俦。臣备守外藩，获
承殊奖，荷此非常之赐，实惟希代之宝。窥观则河汉
无极，负戴则山岳为轻。沉族捐躯，何阶上答？不胜欣
感之诚，谨献《应制》诗一首。章句疏芜，义理鄙浅。君倡
臣和，欢逢宴镐之时；滥吹徒歌，辄效钧天之末。尘渎
旒扆，伏深战惧。无任祗惕之至。